
	До 24-те национални асоцијации кои се квалификуваа на УЕФА ЕУРО 2020 завршниот турнир


	До Генералниот секретар


	Ваша референца
	Ваша кореспонденција
	Наша референца

BAW / MPT
	Датум

20 мај 2021 година



УЕФА ЕУРО 2020 Завршен турнир - Специјални мерки за ублажување на КОВИД-19 за тимови
Почитувани, 
Како што секој тим веќе има искусно на своите репрезентативни натпревари во текот на минатата година, наметнувањето на КОВИД-19 мерките на меѓународните патувања го направи организирањето на меѓународни натпреварувања значително попредизвикувачки. За претстојниот УЕФА ЕУРО 2020 завршен турнир, кој ќе се игра во 11 различни европски градови, различните КОВИД -19 мерки кои се применети во секоја земја домаќин ги прават подготовката и логистиката на овој турнир исклучително сложени. Со цел да се ублажат овие предизвици, да се олесни патувањето на сите учеснички тимови низ различните земји домаќини и да се обезбеди непречено одржување на натпреварите, се преговараше за неколку исклучоци на постоечките КОВИД-19 ограничувања. За тие исклучоци да бидат применливи и да се обезбеди што е можно посигурно опкружување за сите засегнати, тимовите мора да ги почитуваат обврските спроведени во приложената верзија 4 на Протоколот за враќање на играта на УЕФА (Протоколот на УЕФА), како и подолу наведените строги мерки во текот на целото времетраење на турнирот.
1. ОПШТИ ПРИНЦИПИ

Како што е утврдено во Протоколот на УЕФА, ова е одговорност на Службеникот за усогласеност со протоколот (PCO), кој мора да патува со тимот цело време (вклучително и на секој стадион за натпревар), за да осигури дека сите обврски утврдени во Протоколот на УЕФА (конкретно во однос на стадионот и пристапот до зоните) се почитуваат во секое време.
Покрај тоа, одговорност на Службеникот за усогласеност со протоколот (PCO) е да осигури дека сите членови на делегацијата на тимот строго се придржуваат до сите дополнителни барања што се применуваат во соодветната земја за време на престојот на тимовите за ЕУРО 2020 завршниот турнир (на пр. специфичните правила што треба да се почитуваат во соодветниот хотел на тимот) 

Во врска со ова, уште еднаш би сакале да истакнеме дека секое непочитување на правилата утврдени во Протоколот на УЕФА може да доведе до дисциплински мерки во согласност со дисциплинските правила на УЕФА, да го попречат вашиот тим и да го загрозат редовното поставување на турнирот.
Секој тим што не ги почитува ниту одредбите од Протоколот на УЕФА, или специфичните мерки споменати во ова писмо, може да ризикува да не може да има корист од договорените исклучоците во еден од градовите/земјите домаќини на ЕУРО 2020 завршниот турнир. Во зависност од одлуката на релевантните власти, ова може да доведе до дополнително тестирање во кратко време или тимовите да треба да се стават во карантин во еден од градовите/земјите домаќини.
2. КОНЦЕПТ НА ТИМСКИ БАЛОН ДО БАЛОН (Team bubble-to bubble concept)
Концептот на тимски „балон до балон“ (team bubble-to bubble concept) има за цел да создаде заштитено и ограничено опкружување за играчите и техничкиот персонал во текот на целото нивно патување на турнирот и е предуслов за мнозинството исклучоци од КОВИД-19 мерките за кои се преговарало со градовите/земјите домаќини. За време на УЕФА ЕУРО 2020 завршниот турнир, почнувајќи најдоцна од MD-5 од првиот натпревар на тимот, делегацијата на тимот мора да избегне каков било контакт со кое било лице надвор од нивниот „балон“, со цел да се минимизира ризикот од зараза до секој можен степен. Ова се однесува на основниот камп на тимот, трансфер хотелите, тренинг центрите, стадионите, како и при какви било трансфери од една до друга локација. Со оглед на инкубацијата на вирусот, ги предупредуваме тимовите да не ги нарушуваат нивните „балони“ дури и пред петтиот ден пред нивниот прв натпревар.
2.1. БАРАЊА ЗА ПАТУВАЊА
Од сите тимови се бара да патуваат единствено со чартер лет и/или со приватни автобуси. Во случај на патување со воз, од тимовите се бара да патуваат во посебен приватен вагон. Ниту еден претставник на медиумите, гости, спонзори, партнери, членови на семејството или која било друга трета страна не смее да патува со делегацијата на тимот.
Покрај тоа, строго се препорачува на тимовите да одржуваат социјално растојание, да ги користат поставените шеми за седење за сите патувања со автобуси/возови/авиони и да носат маски во секое време за време на патувањето.
2.1.1. Напредно патување во делегација на тимот
Силно се препорачува да нема членови на делегацијата на претходен тим, кои патуваат со комерцијален лет, и повторно да се приклучуваат на „балонот“ на тимот. Ако тимовите навистина инсистираат да испратат претходни делегациски тимови пред делегацијата на главниот тим, тогаш се смета дека е значително побезбедно овие лица да се држат надвор од „балонот“ на тимот откако делегацијата на главниот тим ќе пристигне на лице место. Меѓутоа, во случај да има итна потреба од член на таквиот претходен тим повторно да се приклучи на „балонот“ на тимот, ова лице мора, пред каква било интеракција со членовите на тимскиот „балон“, да обезбеди негативен PCR тест (издаден од давателот на услуги за тестирање на УЕФА на сметка на тимот) земен на лице место.

И покрај тоа, тимовите се потсетуваат дека PCR негативниот тест не го отстранува целосно ризикот доколку овие лица се реинтегрираат во тимскиот „балон“. Доколку се појави некој позитивен случај во рамките на тимскиот „балон“, горенаведената практика може да се смета за „високо ризично“ однесување од страна на релевантните органи (види точка 3 подолу).

Дополнително, ве молиме да бидете информирани дека членовите кои патуваат со комерцијален лет надвор од тимскиот „балон“ нема да можат да искористат ниту едно од горенаведените преговарани исклучоци за патување. За овие лица, сите општи услови за влез во соодветната земја ќе бидат важечки (на пр. тест по пристигнување, задолжителен карантин итн.). За повеќе информации и помош за постојните услови за патување, контактирајте ги услугите за тимови на УЕФА (teamservices@euro2020.com).
2.1.2. Раководни лица на тимот

Заради специфичниот меѓународен формат и должината на ЕУРО 2020 завршен турнир, јасно е дека, спротивно на вообичаените препорачани практики, раководните лица на тимот нема да патуваат заедно и да останат во тимскиот „балон“ за време на целиот ЕУРО 2020 завршен турнир. Во овие случаи, за безбедноста на тимскиот „балон“, и покрај тоа се препорачува на сите раководители на тимовите да следат редовна програма за тестирање слично на онаа утврдена во Протоколот на УЕФА за делегацијата на тимот. Режимот на тестирање е потребен за да се осигури дека раководните лица на тимот можат безбедно да патуваат заедно со тимот и да имаат корист од исклучоците за влез со кои се преговарало за делегациите на тимовите. 
Сепак, за безбедноста на тимскиот „балон“, силно се препорачува да се одржува строго растојание помеѓу раководните лица и тимскиот „балон“, како на пример на кој било лет на тимот, во хотелот на тимот, итн.
Во случај раководно лице да сака да се приклучи на „балонот“ на тимот, мора да се почитуваат следниве мерки:

· Ако веќе е во иста земја со тимската делегација, раководните лица мора да обезбедат негативен PCR тест (од Давателот на услуги за тестирање на УЕФА на сметка на тимот) не постар од 48 часови;
· Ако патуваат од странство, раководните лица мора да обезбедат негативен PCR тест (од Давателот на услуги за тестирање на УЕФА на сметка на тимот) пред нивното меѓународно патување да се приклучат на тимскиот „балон“, во согласност со протоколот на УЕФА и условите за влез во засегната земја, предмет на следниве услови:

· ако раководните лица патуваат со приватни средства (на пр. приватен авион, приватен автомобил, итн.), тие можат повторно да се приклучат на тимскиот „балон“, ако не биле во контакт со некое друго лице надвор од тимскиот „балон“. Тие исто така ќе можат да ги искористат исклучоците за влез или карантин, за кои се преговарало за делегациите на тимовите; 

· ако раководните лица патуваат комерцијално, тие мора да обезбедат дополнителен негативен PCR тест (од Давателот на услуги за тестирање на УЕФА на трошок на тимот) еднаш во иста земја како делегација на тимот, пред да се приклучат кон „балонот“ на тимот. За какво било комерцијално меѓународно патување, раководните лица нема да можат да искористат ниту еден договорен исклучок за патување и ќе бидат важечки сите општи услови за влез во соодветната земја (на пр. тест по пристигнување, задолжителен карантин итн.).
Слично на делегацијата на претходниот тим, горенаведената практика за реинтеграција на раководно лице во тимскиот „балон“ може да се смета како „високо ризично“ однесување од страна на релевантните власти (види точка 3 подолу), и покрај негативниот PCR тест.
2.1.3. Тимски екскурзии
За време на УЕФА ЕУРО 2020 завршниот турнир, тимовите можат да организираат екскурзии под услов сите членови строго да се придржуваат до потребните хигиенски мерки. Таквите мерки мора да вклучуваат, но не се ограничени на:
· стандардни ЕУРО 2020 транспортни аранжмани (т.е. употреба на двата автобуси на УЕФА и/или други возила од приватниот тимски возен парк обезбедени од УЕФА); 
· употреба на потребните маски од страна на сите членови на делегацијата на тимот;
· приватни простории за какви било активности во затворено;
· воспоставени соодветни безбедносни мерки со цел да се обезбеди контакт со пошироката јавност;
· одржување детална документација за потенцијално следење на контактите за целото времетраење на екскурзијата.
Услугите за тимови на УЕФА (teamservices@euro2020.com) мора да бидат информирани за деталите за таквата планирана екскурзија најмалку 48 часа однапред на предметната активност.
3. ПРИНЦИПИ ЗА СЛЕДЕЊЕ НА КОНТАКТ
Во случај еден или повеќе членови на делегацијата на тимот да вратат позитивен резултат од тестот за време на турнирот, од тимот може да се побара да им обезбеди на релевантните органи каква било документација за движењето и однесувањето на тимот во последните 48 часа. Затоа, како што е веќе утврдено во Протоколот на УЕФА (видете го делот 8 од него), од најголемо значење за секој тим е да спроведе ригорозна програма за пронаоѓање контакти за целата делегација на тимот со водење на внимателна забелешка (на пр. преку фото-евиденција) за интеракциите помеѓу лицата во групата како што се кога седат во авионите/автобусите, за време на оброците, активности за тренинг, итн., со цел да се минимизира влијанието врз делегацијата на тимот до каков било можен степен.
Секое однесување за кое се смета дека го компромитира тимскиот „балон“ (на пр. не одржување на соодветно физичко растојание, неможност да се обезбеди детална документација за шемите на седење или употреба на маски, какви било интеракции со лица кои биле надвор од „балонот“ на тимот) може да се смета како „висок ризик“ во рамките на процената за следење на контактите. Доколку властите станат свесни за какво било такво однесување со „висок ризик“ при какво било оценување за пронаоѓање контакт, ова може да резултира поголем број на луѓе кои се сметаат за „блиски контакти“ со позитивниот случај и, како резултат, да треба да стават во карантин.
УЕФА ЕУРО 2020 завршниот турнир претставува значаен предизвик за сите нас и се потпираме на тимовите учесници да ги почитуваат и спроведуваат сите потребни мерки и најдобри практики на однесување за да се помогне да се обезбеди безбеден и успешен настан за нашата глобална публика.

Прилог:
 - Верзија 4 на Протоколот на УЕФА за враќање во игра
Cc:
Менаџери на тимовите

